b'\n_START_ARTICLE_\nMarko Sapunar\n_START_PARAGRAPH_\nMarko Sapunar poznati je hrvatski novinar i pisac. Ro\xc4\x91en je 1937. godine u Lo\xc5\xbei\xc5\xa1\xc4\x87ima na otoku Bra\xc4\x8du._NEWLINE_Prve novinarske radove objavljuje u \xe2\x80\x98\xe2\x80\x99Studentskom listu\xe2\x80\x99\xe2\x80\x99 1963. godine gdje je bio urednikom._NEWLINE_Zavr\xc5\xa1io je Ekonomski fakultet u Zagrebu. Magistrirao je iz podru\xc4\x8dja informacijskih znanosti 1988., a 1993. doktorirao iz teorije novinarstva. Novinarstvom se bavi od 1963. _NEWLINE_Na Hrvatskom radiju radi od 1964. kao novinar, urednik i prvi direktor RTV centra u Zadru od 1969. do 1972., odgovorni urednik Drugog programa od 1986. do 1992. Sada se bavi publicistikom, novinarstvom i teorijom znanosti o novinarstvu._NEWLINE_Od 1986. je predava\xc4\x8d na Studiju novinarstva pri Fakultetu politi\xc4\x8dkih znanosti. Za docenta izabran je 1996., a izabran je i za izvanrednog profesora. Utemeljitelj i predava\xc4\x8d kolegija: Uvod u novinarstvo, Novi mediji i Povijest novinarstva._NEWLINE_Na Hrvatskom vojnom u\xc4\x8dili\xc5\xa1tu \xe2\x80\x98\xe2\x80\x99Petar Zrinjski\xe2\x80\x99\xe2\x80\x99 utemeljitelj je kolegija Vojno komuniciranje \xe2\x80\x93 na Zapovjednoj sto\xc5\xbeernoj \xc5\xa1koli._NEWLINE_Predava\xc4\x8d je teorije komunikacija \xe2\x80\x93 novinarstva na mnogim poslijediplomskim studijima, te gost predava\xc4\x8d na vi\xc5\xa1e europskih studija novinarstva. \xc4\x8clan je Vije\xc4\x87a za telekomunikacije Sabora RH, stru\xc4\x8dni suradnik HRT, te jedan od osniva\xc4\x8da Hrvatskog komunikacijskog dru\xc5\xa1tva.'